

AFM – Program SISTEME DE STOCARE ENERGIE ELECTRICA 2026

- PERSOANE FIZICE -


CRITERII DE ELIGIBILITATE ale solicitantului:

1. Persoana fizica, care are calitatea de prosumator;
2. La locul de implementare să nu se desfășoare activități economice sau profesionale, iar dacă acestea există, consumul de energie aferent lor să fie contorizat separat de consumul casnic;
3. Nu are obligaţii restante la bugetul de stat şi la bugetul local al UAT în care îşi are domiciliul, respectiv, la locul de implementare;
4. Nu a beneficiat de finantare din alte fonduri publice, nationale sau europene, pentru stocare in baterii.


ETAPELE PROGRAMULUI:

1. Publicarea sesiunii de validare a instalatorilor;
2. Înscrierea instalatorilor în program;
3. Publicarea listei instalatorilor validaţi;
4. Publicarea sesiunii de înscriere a solicitanţilor;
5. Înscrierea solicitanţilor prin încărcarea în aplicaţie a dosarului;
6. Analiza în aplicaţie / aprobarea / respingerea dosarelor solicitanţilor de către AFM în funcţie de punctajul calculat în aplicaţie;
7. Publicarea listei solicitanţilor aprobaţi și a listei solicitanţilor respinşi;
8. Selectarea, de către beneficiari, a unui instalator validat, prin intermediul aplicației, în termen de
90 de zile de la data publicării de către AFM a listei solicitanţilor aprobaţi;
9. Preluarea beneficiarilor de către instalatorul selectat, prin intermediul aplicației, în termen de 5 zile de la data selectării;
10. Implementarea de către instalator a proiectului.



DOCUMENTE NECESARE PENTRU ÎNCĂRCAREA ÎN APLICAȚIA AFM:

1. [bookmark: _Hlk240474057]Cererea de finanţare, descărcată din aplicaţie, completată prin tehnoredactare, apoi, încărcată fără a fi semnată;
2. Actul de identitate al solicitantului, valabil la data înscrierii în aplicație;
3. Certificatul de atestare fiscală privind obligațiile de plată către bugetul de stat, emis pe numele solicitantului de către ANAF, în termen de valabilitate la data înscrierii în aplicație;
4. Certificatul de atestare fiscală privind impozitele și taxele locale și alte venituri ale bugetului local, emis pe numele solicitantului de către Primăria din localitatea unde îşi are domiciliul, în termen de valabilitate la data înscrierii în aplicație;
5. Certificatul de atestare fiscală privind impozitele și taxele locale și alte venituri ale bugetului local, emis pe numele solicitantului de către Primăria din localitatea unde se va implementa proiectul, în termen de valabilitate la data înscrierii în aplicație, dacă este diferită de localitatea de domiciliu;
6. Contractul de prosumator încheiat pe numele solicitantului, aferent locului de consum la care este racordat sistemul de panouri fotovoltaice;
7. Certificatul de racordare aferent locului de consum;
8. Factura de energie electrică emisă pe numele solicitantului, aferentă locului de consum, cu o vechime de cel mult 6 luni.

Obs. : Documentele de mai sus emise în format electronic de către autorităţi, vor fi încărcate de solicitanţi în aplicaţia informatică în acelaşi format, nu se admit scanări/imagini.



DETALII FINANȚARE:

· Finanţarea acordată de AFM este de maximum 15.000 lei, cu TVA inclus, reprezentând cel mult 75% din valoarea totală a proiectului. Diferenţa dintre valoarea totală a proiectului şi finanţarea acordată de AFM reprezintă contribuţia proprie a beneficiarului.
· În cadrul programului, standardul de cost maxim eligibil este de 1.500 lei/kWh capacitate de stocare instalată, cu TVA inclus.
· Capacitatea minima a sistemului de stocare eligibil este de 10kWh.
· Dacă sistemul fotovoltaic existent nu este prevăzut cu invertor hibrid compatibil cu sistemul de stocare, acesta poate fi înlocuit / instalat în cadrul proiectului, însă costul invertorului nu este finanțat de AFM și va fi suportat integral din contribuția proprie.
· Cheltuielile pentru achiziţia şi montajul invertorului hibrid sunt cheltuieli neeligibile cuprinse în valoarea totală a proiectului, care reprezintă un avantaj deoarece cresc valoarea contribuţiei proprii, favorizând creșterea punctajului.
· Fiecărui proiect i se va aloca un punctaj pe baza informaţiilor declarate de solicitant în cererea de finanţare.

CALCULUL PUNCTAJULUI:
Proiectele vor primi un punctaj de maxim 100 puncte:
a) Până la maxim 50 de puncte în funcție de valoarea contribuţiei proprii, raportat la valoarea totală a proiectului, calculat potrivit următoarei formule:
[image: ]
b) Până la maxim 50 de puncte în funcție de capacitatea sistemului de stocare (CS), calculată potrivit următoarei formule:
CS = (capacitatea sistemului de stocare, exprimată în kWh) * 2,5
Punctajul maxim pentru acest criteriu este atins la o capacitate de 20 kWh.

· Proiectele vor fi selectate în ordinea descrescătoare a punctajului, în limita bugetului disponibil. 
· Departajarea proiectelor care obțin același punctaj se realizează prin aplicarea succesivă a următoarelor criterii:
a) valoarea contribuţiei proprii;
b) capacitatea sistemului de stocare;
c) data şi ora înscrierii în aplicaţie.

